《寿生寺晚步》
清代·陶模

纵目青冥外，飘然兴独赊。夕阳明远水，暝色在寒鸦。

溪抱僧居小，林藏细路斜。鬓丝无限意，重为惜年华。

作者简介：（1835—1902）清浙江秀水人，字方之，一字子方。同治七年进士。由翰林出知文县，历兰州府、道等官。十七年擢新疆巡抚。与俄争帕米尔边界，与英争强占坎巨提事，皆能折服对方。后移权陕甘总督，调两广。卒谥勤肃。经画边陲逾二十年，颇多善政。